Power Rangers Lightspeed Rescue

Power Rangers Lightspeed Rescue on yhdysvaltalainen 40-osainen lasten televisiosarja, joka oli samalla 8. Power Rangers -tuotantokausi. Lightspeed Rescuessa käytettiin japanilaisen 23. Super Sentai -sarjan Kyuukyuu Sentai GoGoFiven lavaste-, asu- ja kuvamateriaalia. Sarja esitettiin Yhdysvalloissa 12. helmikuuta 2000 – 18. marraskuuta 2000.

Lightspeed Rescue oli Power Rangers -sarjoista ensimmäinen, jossa rangereiden identiteetit oli julkisesti myös siviilien tiedossa. Aiemmilla tuotantokausilla rangereiden henkilöllisyydet oli aina salattu ja paljastettiin ihmisille vain äärimmäisissä tilanteissa. Tässä sarjassa myös rangereiden käyttämät aseet, zordit ja voimat olivat ihmisten valmistamia eikä niihin liittynyt mitään mystistä tai Maapallon ulkopuolista lähdettä. Lightspeed Rescuessa oli myös kuudentena rangerina Titanium Ranger, jolla ei ollut vastinetta Super Sentaissa. Saban Entertainmentin tuottamista sarjoista tällä kaudella viholliset otettiin viimeistä kertaa suoraan sarjan Super Sentai -vastineesta. Seuraavan kerran viholliset otettiin suoraan Super Sentaista Disneyn tuottamassa sarjassa Power Rangers Mystic Force, joka esitettiin kuusi vuotta myöhemmin.

Juoni

Sarja sijoittuu kuvitteelliseen kalifornialaiseen kaupunkiin nimeltä Mariner Bay, joka sijaitsee muinaisen demonien hautausmaan paikalla. Kun eräänä päivänä demonit vapautuvat tuhansien vuosien jälkeen hautaholvistaan, ne vannovat tuhoavansa Mariner Bayn ja rakentavansa valtakuntansa uudestaan. Demonien vapautumisen jälkeen kapteeni William Mitchellin johtama ja valtion tukema organisaatio Lightspeed Rescue värvää neljä siviiliä ja Mitchellin oman tyttären Danan puolustamaan kaupunkia. Kaikilla valituiksi tulleilla neljällä siiviilillä on joku erityinen taito: Carter Grayson, Punainen Lightspeed Ranger, toimi palomiehenä paikallisella paloasemalla; Chad Lee, Sininen Lightspeed Ranger, toimi hengenpelastajana ja merieläinten kouluttajana paikallisessa yleisöakvaariossa; Joel Rawlings, Vihreä Lightspeed Ranger, oli yksipaikkaisella lentokoneella yleisötapahtumissa lentänyt taiteilija; Kelsey Winslow, Keltainen Lightspeed Ranger, oli extreme-urheilua harrastanut atleetikko ja Dana Mitchell, kapteenin tytär ja joka suostui Vaaleanpunaiseksi Lightspeed Rangeriksi, oli ammatiltaan ensihoitaja. Power Rangereita avusti neiti Angela Fairweatherin johtama tiedemiehistä ja insinööreistä koostunut ryhmä, jotka suunnittelivat rangereiden käyttämät aseet, zordit ja voimat. Rangereiden komentokeskuksena toimi vedenalainen sotilastukikohta Lightspeed Aquabase, jonka sijainti esti vedessä voimansa menettäviä demoneita hyökkäämästä suoraan tukikohtaa vastaan.Power Rangersin viralliset sivut Luettu 19.12.2012 

Myöhemmin viiden rangerin rinnalle liittyi kapteeni Mitchellin kuolleeksi luultu poika Ryan Mitchell, josta tuli Titanium Ranger.Power Rangers Lightspeed Rescue: Jakso 13; "Ryan's Destiny" Yhdessä kuusi rangeria estivät demonien pahat suunnitelmat kerta toisensa jälkeen. Taistelu kulminoitui lopputaisteluun, jossa lähes kaikki rangereiden käyttämät zordit ja varusteet tuhoutuivat.Power Rangers Lightspeed Rescue: Jaksot 39-40; "The Fate of Lightspeed I-II"

Lisäksi Lightspeed Rescuessa oli kaksiosainen yhteisjakso edellisen vuoden sarjassa Power Rangers Lost Galaxy esiintyneiden rangereiden kanssa, kun Lost Galaxyn vihollinen Trakeena saapui tuhoamaan Maan. Trakeenan paluu sai Lightspeed Rangerit yhdistämään voimansa Galaxy Power Rangereiden kanssa.Power Rangers Lightspeed Rescue: Jaksot 29-30; "Trakeena's Revenge I-II"

Hahmot
Power Rangerit

Carter Grayson Punainen Lightspeed Ranger ja rangereiden johtaja, joka toimi ennen rangeriksi tuloaan palomiehenä. Carter otti työnsä erittäin vakavasti eikä yleensä pitänyt hauskaa. Hän vaati aina itseltään paljon. Häntä näytteli Sean Cw Johnson.

Chad Lee Sininen Lightspeed Ranger, joka oli ammatiltaan vesispesialisti. Chad oli kiinnostunut merestä ja hän toimi ennen rangeriksi tuloaan delfiinien kouluttajana.Power Rangers Lightspeed Rescue: Jakso 1; "Operation Lightspeed" Hän harrasti myös laitesukellusta.Power Rangers Lightspeed Rescue: Jakso 8; "Up to the Challenge" Häntä näytteli Michael Chaturantabut.

Joel Rawlings Vihreä Lightspeed Ranger. Hänet tunnettiin myös nimellä "Ilmojen Cowboy" hänen yksipaikkaisella lentokoneella ilmassa tekemien akrobaattisten temppujen johdosta. Hän oli aluksi kaikkein haluttomin ryhtymään rangeriksi ja halusi heti Lightspeed Rescuen tukikohtaan päästyään lähteä takaisin. Kun hän näki ihmisiä haavoittuneena, hän päätti kuitenkin ryhtyä rangeriksi. Hän oli ihastunut neiti Fairweatheriin, joka toimi rangereiden välineitä valmistaneen ryhmän johdossa.Power Rangers Lightspeed Rescue: Jakso 2; "Lightspeed Teamwork" Joel toimi myös sarjan kevennyshahmona. Häntä näytteli Keith Robinson.

Kelsey Winslow Keltainen Lightspeed Ranger. Kelsey oli erittäin seikkailunhaluinen henkilö, joka nautti ulkoilmassa olosta. Hänen harrastuksiinsa kuului muun muassa rullaluistelu ja vuorikiipeily.Power Rangers Lightspeed Rescue: Jakso 18; "A Face from the Past" Hän oli ensimmäinen kehonrakennusta harrastanut naispuolinen Power Ranger. Häntä näytteli Sasha Williams.

Dana Mitchell Vaaleanpunainen Lightspeed Ranger. Dana oli kapteeni Mitchellin tytär, joka myös informoi ensimmäisenä isälleen demonien vapautumisesta. Ennen rangeriksi ryhtymistään hän toimi ensihoitajana Lightspeedin tukikohdassa. Häntä näytteli Alison MacInnis.

Ryan Mitchell Titanium Ranger. Ryan oli kapteeni Mitchellin poika ja Danan veli. Kun Ryan ja Dana olivat vasta lapsia, Mitchellit olivat joutuneet auto-onnettomuuteen. Kapteeni Mitchell oli väistänyt rekkaa, jonka seurauksena heidän autonsa oli syöksynyt alas jyrkänteeltä. Mitchellit olivat päässeet ajoissa ulos autosta, mutta roikkuivat oksasta jyrkänteen reunalla. Ryan oli saanut otteen vain isänsä kengästä. Kapteeni Mitchell huusi apua ja Diabolico ilmestyi paikalle henkimuodossa. Hän lupasi pelastaa Ryanin, jos saisi hänet itselleen ja kapteeni Mitchell näkisi poikansa vasta Ryanin kaksikymmenvuotispäivänä. Ensin kapteeni Mitchell kieltäytyi, mutta hänen poikansa otteen irrottua hän suostui. Diabolico pelasti siten Ryanin ja uskotteli hänelle, että hänen isänsä oli antanut hänen pudota.Power Rangers Lightspeed Rescue: Jakso 12; "Truth Discovered" Kun Ryan täytti kaksikymmentä vuotta, hän palasi takaisin ja varasti Lightspeedin tukikohdasta Titanium Morpherin, jolla hänestä tuli Titanium Ranger.Power Rangers Lightspeed Rescue: Jakso 11; "From Deep in the Shadows" Ryan käytti aluksi voimiaan demonien hyväksi, mutta muisti pian menneisyytensä ja liittyi rangereiden rinnalle taisteluun demoneita vastaan. Titanium Ranger oli ensimmäinen täysin amerikkalaista alkuperää ollut Power Ranger, joten sillä ei ollut vastinetta Sentaissa. Häntä näytteli Rhett Fisher.

Liittolaiset
Kapteeni William Mitchell Lightspeedin johtaja sekä Danan ja Ryanin isä. Häntä näytteli Ron Roggé.
Angela Fairweather Lightspeedin aseiden ja varusteiden pääsuunnittelija. Häntä näytteli Monica Louwerens.
Marina Merenneito ja Chad Leen ihastuksen kohde. Häntä näytteli Kamera Walton.
Galaxy Power Rangerit

Viholliset

Queen Bansheera Pahojen demonien johtaja ja Impuksen/Olympiuksen äiti. Saavuttuaan alaistensa luo hän antoi heille aluksi ohjeita energian muodossa.Power Rangers Lightspeed Rescue: Jakso 9; "Go Volcanic" Myöhemmin rangerit keskeyttivät Bansheeran palautusseremonian, joten hän kehittyi epämuodostuneeksi fyysiseksi olennoksi.Power Rangers Lightspeed Rescue: Jakso 19; "The Queen's Return" Lopulta Bansheera kehittyi täydelliseen muotoonsa, kun hän imi Vyprasta kaiken energian itseensä. Hän ei kunnioittanut lainkaan alaisiaan eikä edes omaa poikaansa ja käytti heitä vain omien etujensa tavoitteluun.Power Rangers Lightspeed Rescue: Jakso 37; "Wrath of the Queen" Bansheeran tavoitteena oli avata portaali varjomaailmaan ja tuoda sieltä kaikki demonit Maapallolle. Lopulta hän päätyi kuitenkin itse varjomaailman asukkaaksi Carterin potkun ja Diabolicon seurauksena. Äänenä toimi Diane Salinger.

Prince Olympius Prince Olympius oli Queen Bansheeran poika. Kauden alussa hän oli demonivauva nimeltä Impus. Hän sai Diabolicon jälkeen tähtivoiman käyttöönsä ja muuttui sen avulla Impuksesta Olympiukseksi.Power Rangers Lightspeed Rescue: Jakso 17; "Olympius Ascends" Diabolicon paluun jälkeen tähtivoimasta koitui riitaa heidän kahden välille.Power Rangers Lightspeed Rescue: Jakso 25; "In the Freeze Zone" Myöhemmin, päästäkseen pois varjomaailmasta, hän alkoi imeä muiden siellä olleiden demonien voimia itseensä ja muuttui niillä uuteen muotoon. Rangereille hävittyään hän kuitenkin palasi aiempaan muotoonsa.Power Rangers Lightspeed Rescue: Jakso 33; "Olympius Unbound" Lopulta Queen Bansheera muutti hänet ja Diabolicon superdemoneiksi, jotka tuhosivat lähes kaikki rangereiden zordit. Lifeforce Megazord kuitenkin tuhosi Olympiuksen.Power Rangers Lightspeed Rescue: Jakso 38; "Rise of the Super Demons" Äänenä toimi Michael Forest.

Diabolico Diabolico oli päävihollinen Lightspeed Rescuen ensimmäisellä puoliskolla. Hän oli ennen vapautumistaan ilmestynyt henkimuodossa Mitchelleille ja pelastanut Ryanin hengen ottamalla hänet huostaansa. Hän tuhoutui kauden aikana kahdesti. Ensimmäisellä kerralla rangereiden Lightspeed SolarzordillaPower Rangers Lightspeed Rescue: Jakso 16; "The Cobra Strikes" ja myöhemmin hänet tuhosi Olympius. Sen jälkeen Queen Bansheera muutti hänet ja Olympiuksen superdemoneiksi, jotka lopulta tuhoutuivat Lifeforce Megazordilla. Diabolico oli uskollinen ystävilleen Vypralle ja Lokille. Niinpä hän kääntyi lopulta Bansheeraa vastaan, joka oli pakottanut hänet tuhoamaan Lokin vastoin tahtoaan. Viimeisessä jaksossa Diabolico ilmestyi henkimuodossa auttamaan rangereita pudottamalla Bansheeran varjomaailmaan. Äänenä toimi Neil Kaplan.

Vypra Naispuolinen demoni, joka taisteli usein rangereita vastaan ja ajoi välillä Vyprari nimisellä rantakirpullaan.Power Rangers Lightspeed Rescue: Jakso 6; "Wheels of Destruction" Hänet surmasi myöhemmin Bansheera, joka sanoi Vypran epäonnistuneen jo liian monta kertaa ja joka imi Vyprasta kaiken energian itseensä. Vypra käytti aseenaan sapelia. Häntä näytteli Jennifer L. Yen.

Loki Soturidemoni, joka oli Diabolicon hyvä ystävä. Lokin tuhosi Diabolico, jonka kehon Bansheera oli ottanut telepaattisesti valtaansa ja laittanut ampumaan Lokia singolla. Taisteluissa Loki käytti tavallisesti aseenaan kaksipiikkistä keihästä. Äänenä toimi David Lodge.

Jinxer Demoni, joka valmisti ja kasvatti hirviöitä taikakorttiensa ja loitsujensa avulla. Hänen lopullinen kohtalonsa ei ole tiedossa, sillä viimeisen kerran hänet nähtiin asettelemassa kuutta suurta kiveä Bansheeran seremoniaa varten Omega Megazordilla niiden oikeille paikoille. Omega Megazord tuhoutui, mutta ei tiedetä pelastuiko Jinxer. Kerran hän myös naamioi itsensä hypnotisoijaksi nimeltä herra Mesmer ja sai kapteeni Mitchellin tottelemaan käskyjään. Äänenä toimi Kim Strauss.

Batlingit Batlingit olivat Queen Bansheeran rivisotilaita. Niillä oli pyöreät mustat päät, joista ulkoni kaksi pientä lepakon siipeä muistuttanutta uloketta. Batlingeilla oli myös mustat asut ja lepakon siivet selässään. Aseinaan ne käyttivät miekkoja. 
Ghoulit: Olivat Trakeenan ja Triskullin rivisotilaita, jotka esiintyivät Lightspeed Rescuen ja Lost Galaxyn yhteisjaksoissa. Ne olivat erittäin voimakkaita ja uskollisia Triskullille. 
Cyborg Rangerit: Power Rangereiden robottivastineet, joiden piti alun perin korvata Power Rangerit ja taistella rangereiden tilalla demoneita vastaan. Ne muuttuivat myöhemmin pahoiksi, kun niihin osui hirviön avustuksella salamoita. Kukin niistä taisteli sitten samanväristä Power Rangeria vastaan. Power Rangerit voittivat taistelun ja tuhosivat Cyborg Rangerit lopullisesti.Power Rangers Lightspeed Rescue: Jakso 7; "Cyborg Rangers"

Zordit

Ensimmäiset Lightspeed Rescuen zordit perustuivat hälytysajoneuvoihin, jotka Rail Rescuet kuljettivat niiden säilytyspaikasta. Ne pystyivät yhdistymään Lightspeed Megazordiksi. Rail Rescuet olivat itsekin zordeja ja ne muodostivat Supertrain Megazordin.Power Rangers Lightspeed Rescue: Jakso 10; "Rising from Ashes" Max Solarzord oli Titanium Rangerin ohjaama zord, joka muistutti avaruussukkulaa.Power Rangers Lightspeed Rescue: Jakso 15; "Strength of the Sun" Omegazordit olivat avaruusaluksia, jotka oli myös tehnyt Lightspeed Rescue.Power Rangers Lightspeed Rescue: Jakso 20; "The Omega Project" Lifeforce Megazord muistutti ulkomuodoltaan Lightspeed Solarzordia, mutta se otti energiansa rangereista itsestään.

Jaksot

 #  Jakson nimi 1  "Operation Lightspeed" 2  "Lightspeed Teamwork" 3  "Trial By Fire" 4  "Riding the Edge" 5  "A Matter of Trust" 6  "Wheels of Destruction" 7  "Cyborg Rangers" 8  "Up to the Challenge" 9  "Go Volcanic" 10  "Rising from Ashes" 11  "From Deep in the Shadows" 12  "Truth Discovered" 13  "Ryan's Destiny" 14  "Curse of the Cobra" 15  "Strength of the Sun" 16  "The Cobra Strikes" 17  "Olympius Ascends" 18  "A Face from the Past" 19  "The Queen's Return" 20  "The Omega Project" 21  "The Fifth Crystal" 22  "The Chosen Path" 23  "Yesterday Again" 24  "As Time Runs Out" 25  "In the Freeze Zone" 26  "The Mighty Mega Battles" 27  "The Great Egg Caper" 28  "Ocean Blue" 29  "Trakeena's Revenge, Osa I" 30  "Trakeena's Revenge, Osa II" 31  "The Last Ranger" 32  "Sorcerer of the Sands" 33  "Olympius Unbound" 34  "Neptune's Daughter" 35  "Web War" 36  "In the Limelight" 37  "Wrath of the Queen" 38  "Rise of the Super Demons" 39  "The Fate of Lightspeed, Osa I" 40  "The Fate of Lightspeed, Osa II"

Rooleissa

Lähteet

Luokka:2000-vuosikymmenen yhdysvaltalaiset lastenohjelmat
Luokka:2000-vuosikymmenen yhdysvaltalaiset scifi-sarjat
Lightspeed Rescue